b'\n_START_ARTICLE_\nPrva\xc4\x8dina\n_START_SECTION_\nIzvor krajevnega imena\n_START_PARAGRAPH_\nKrajevno ime je izpeljano iz osebnega imena, ki se ohranja v tamkaj\xc5\xa1nem vodovodnem imenu Prva\xc4\x8d. To se je domnevno razvilo iz hipokoristika Priba\xc4\x8d\xd1\x8c, ki spada med slovanska osebna imena. Kraj je torej poimenovan po o\xc4\x8detu z imenom Priba\xc4\x8d. V starih listinah se kraj prvi\xc4\x8d omenja leta 1298 kot Preb\xc3\xa4tsch, 1339 de Preuacio, 1361 Priwatsch, in 1402 kot Prebatsch._NEWLINE_V obdobju Avstro-Ogrske je imela Prva\xc4\x8dina po\xc5\xa1tni urad, kjer so uporabljali dvojezi\xc4\x8dni po\xc5\xa1tni \xc5\xbeig Prebacina/Prva\xc4\x8dina. Poleg po\xc5\xa1te je bila v Prva\xc4\x8dini \xc5\xbeelezni\xc5\xa1ka postaja, ki je nadzorovala kretnice proti Ajdov\xc5\xa1\xc4\x8dini oziroma \xc5\xa0tanjelu.\n_START_SECTION_\nZgodovina\n_START_PARAGRAPH_\nLeta 1752 je bila ustanovljena Prva\xc4\x8dka pleh muzika._NEWLINE_Leta 1826 je za\xc4\x8dela delovati osnovna \xc5\xa1ola._NEWLINE_Med 1. svetovno vojno se je kraj zna\xc5\xa1el v najo\xc5\xbejem zaledju So\xc5\xa1ke fronte. Ob civilnem pokopali\xc5\xa1\xc4\x8du je bilo urejeno tudi voja\xc5\xa1ko pokopali\xc5\xa1\xc4\x8de z impozantnim obzidjem, ki je bilo kasneje podrto, nagrobni kri\xc5\xbei in ostale oznake pa odstranjeni._NEWLINE_Po 1. svetovni vojni je veliko prva\xc4\x8dkih \xc5\xbeena od\xc5\xa1lo na delo v Egipt, natan\xc4\x8dneje Aleksandrijo (Aleksandrinke). Delale so kakor gospodinje ali dojilje. V spomin nanje v kraju delujeta dru\xc5\xa1tvo Aleksadrink in muzej.'